Okresná prokuratúra Žilina 
Moyzesova 20, 011 56 Žilina 1 	

Sp. zn. : 4 Pv 214/12/5511	Žilina, 7.9.2012
EEČ : 2-43-371-2012

U Z N E S E N I E

Trestná vec:	obvinený XXXXX 
Prečin:	Ohrozenie pod vplyvom návykovej látky podľa § 289 odsek 1 Trestného zákona číslo 300/2005 Zbierky zákonov v znení zákona číslo 313/2011 Zbierky zákonov

Rozhodol: 	prokurátor Okresnej prokuratúry Žilina
Podľa § 215 odsek 1 písmeno d (§ 9 odsek 1 písmeno d) Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
 dňa 24.06.2012 v čase o 01.30 h  s 0,51 mg/l alkoholu v dychu (čo predstavuje 1,06 promile) viedol osobné motorové vozidlo zn. BMW 3ER, evidenčného čísla XXXXX  po ceste III/01163 smerom na križovatku 1/11, pričom v križovatke začal predchádzať odbočujúce vozidlo zn. XXXXX, evidenčného čísla XXXXX ktoré viedol vodič XXXXX, na ktorého vozidle spôsobil škodu vo výške približne 500,-Eur, pričom po zrážke vodič XXXXX pokračoval s vozidlom v bočnom šmyku a narazil do oplotenia rodinného domu č. 122, majiteľa XXXXX v obci Radoľa, okr. Kysucké Nové Mesto, ktorému spôsobil škodu vo výške približne 500,-Eur a rodinného domu č. 121, majiteľa XXXXX v obci Radoľa, okr. Kysucké Nové Mesto, ktorému taktiež spôsobil škodu vo výške približne 500,-Eur, 

lebo je trestné stíhanie neprípustné podľa § 9 odsek 1 písmeno d
Odôvodnenie:
      Dňa 24.06. 2012  poverený príslušník ODI, PZ v Čadci pod ČVS:ORP-46/DI-CA-2012 v zmysle § 199 ods. 1 Trestného poriadku začal trestné stíhanie a zároveň podľa § 206 ods. 1 Tr. por. vzniesol obvinenie XXXXX pre prečin ohrozenia pod vplyvom návykovej látky podľa § 289 ods. 1  Tr. zákona.

       V priebehu vyšetrovania  bolo zistené,  že dňa 22.07.2012 obvinený XXXXX zomrel.
       
       Podľa § 215 odsek 1, písm. d/ Trestného poriadku prokurátor zastaví trestné stíhanie,  ak je trestné stíhanie neprípustné podľa § 9 Trestného poriadku.
 
       Podľa § 9 odsek 1, písm. d/ Trestného poriadku, trestné stíhanie nemožno začať a ak už bolo začaté, nemožno v ňom pokračovať a musí byť zastavené proti tomu, kto zomrel.

       Hodnotením výsledkov vykonaného vyšetrovania v zmysle § 2 ods. 6 Tr. por. som toho názoru, že obv. XXXXX sa dopustil prečinu ohrozenia pod vplyvom návykovej látky podľa § 289 ods. 1 Tr. zákona. 

        Vzhľadom k vyššie uvedenému som rozhodol tak, ako je uvedené vo výrokovej časti tohto uznesenia.
Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

Mgr. Marek Sinčák
prokurátor